gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કારમી હાર બાદ પાકિસ્તાનમાં ઘમસાણ, ટીમમાં ધરમૂળથી ફેરફારની માંગ
પાકિસ્તાની મીડિયાએ કહ્યું કે ભારત સામે ટીમની આટલી ખરાબ હાલત અગાઉ ક્યારેય નહોતી : આફ્રિદી બોલ્યો, બન્ને ટીમ વચ્ચેનું અંતર વધતું જ ગયું છે
ઇંગ્લૅન્ડમાં રમાતી ચૅમ્પિયન્સ ટ્રોફીમાં રવિવારે એજબૅસ્ટનમાં રમાયેલી મૅચમાં કટ્ટર હરીફ ભારત સામે કારમી હાર બાદ ગઈ કાલે પાકિસ્તાની ટીમમાં ધરમૂળથી ફેરફારની માગણી ઊઠી હતી. રવિવારે રમાયેલી મૅચમાં ભારતે પાકિસ્તાનને સરળતાથી ૧૨૪ રનથી હરાવી દીધું હતું. આમ પાકિસ્તાન ભારત સામે સતત ત્રણ વર્ષથી જીત મેળવવામાં સફળ થયું નથી. ભારતીય મીડિયાએ આ મૅચને સાવ નીરસ તેમ જ એકતરફી ગણાવી હતી તો પાકિસ્તાની ન્યુઝપેપરોએ ટીમની ટીકા કરવામાં કંઈ બાકી નહોતું રાખ્યું. ભારત સામે પાકિસ્તાનની આટલી ખરાબ હાલત ક્યારેય નહોતી થઈ.
પાકિસ્તાનમાં સૌથી વધુ સર્ક્યુલેશન ધરાવતા ‘જંગ’ ન્યુઝપેપરે લખ્યું હતું કે ‘ચૅમ્પિયન્સ ટ્રોફીમાં ભારત સામે શરમજનક હાર. ગ્રીન ટી-શર્ટ તમામ ડિપાર્ટમેન્ટમાં પાછળ પડ્યું.’
ભૂતપૂર્વ કૅપ્ટન શાહિદ આફ્રિદીએ સહિત ઘણા ભૂતપૂર્વ ખેલાડીઓએ શરમજનક હાર બાદ ટીમમાં ધરમૂળથી ફેરફારની માગણી કરી હતી. તેણે કહ્યું હતું કે ‘ભારત અને પાકિસ્તાનની ટીમ વચ્ચે બહુ મોટો ફરક જોવા મળી રહ્યો છે. ભારતનું સ્તર વધતું જ જાય છે, જ્યારે આપણું સતત ઘટતું જ જાય છે. આપણે આપણા અભિગમ તેમ જ કામ કરવાની પદ્ધતિમાં ધરમૂળથી ફેરફાર લાવવાની જરૂર છે.’
ભારત અત્યાર સુધી ૧૧ જેટલા વર્લ્ડ કપ અને વ્૨૦ કપમાં ક્યારેય પાકિસ્તાન સામે હાર્યું નથી. ક્રિકેટ-લેખક ઓસમાન સમુદ્દીને પડકાર ન ઉઠાવવાની પાકિસ્તાનના અભિગમની આકરી ટીકા કરતાં કહ્યું હતું કે ‘ભારતે પોતાની ગાડી માત્ર ત્રીજા ગિયરમાં જ રાખી હતી એમ છતાં સરળતાથી જીતી ગયું હતું. પાકિસ્તાન ભારતને ૩૦૦ કરતાં વધારે રન કરતાં રોકવામાં નિષ્ફળ ગયું હતું.’
એક ખેલાડી હોવાને કારણે જાણું છું કે હાર-જીત રમતનો એક ભાગ છે, પરંતુ પાકિસ્તાન સંઘર્ષ કર્યા વગર જ ભારતીય ટીમ સામે ધરાશાયી થઈ જાય તો દુખ થાય છે.
મૅચનું પરિણામ નિરાશાજનક હતું, પરંતુ જો આપણે એમાં સુધારો કરવા માગતાં હોઈએ તો હવે સમય આવી ગયો છે કે ડોમેસ્ટિક ક્રિકેટના માળખા અને ક્રિકેટ ર્બોડમાં સુધારો કરવામાં આવે.
ઊંડો શ્વાસ લો. ૧૦ સુધી ગણો. પોતાની લાગણીઓ પર કાબૂ રાખવાનો પ્રયત્ન કરો. જાણું છું આ બધું સરળ નથી. ટીમમાં ઘણા ફેરબદલની જરૂર છે, પરંતુ કઈ રીતે? હું બહુ ગુસ્સામાં છું.
ભૂતપૂર્વ કૅપ્ટન અને કૉમેન્ટેટર
પાકિસ્તાન વિરુદ્ધ બીજા ક્રમાંકનો સૌથી મોટો વિજય
પાકિસ્તાન સામે મેળવેલો ૧૨૪ રનનો વિજય રનના આધારે ભારતનો વન-ડેમાં પાકિસ્તાન સામે બીજા ક્રમાંકનો સૌથી મોટો વિજય છે. અગાઉ ભારતે ૨૦૦૮માં ઢાકામાં ૧૦ જૂને પાકિસ્તાન સામે ૧૪૦ રનથી વિજય મેળવ્યો હતો.
ચૅમ્પિયન્સ ટ્રોફીમાં રનના આધારે ભારતનો સૌથી મોટો વિજય છે. અગાઉ ભારતે ૨૦૦૪ની ૧૧ સપ્ટેમ્બરે કેન્યા સામે ૯૮ રનથી વિજય મેળવ્યો હતો.
ભારતે ૨૦૧૭ની ચૅમ્પિયન્સ ટ્રોફીમાં ૩૧૯ રનનો સર્વોચ્ચ સ્કોર કર્યો છે. ભારતે ૧ જૂનના રોજ ઇંગ્લૅન્ડે કરેલા ૩૦૮ રનના સ્કોરના રેકૉર્ડને તોડ્યો હતો.
ભારતનો ચૅમ્પિયન્સ ટ્રોફીમાં અત્યાર સુધીનો બીજા ક્રમાંકનો સર્વોચ્ચ સ્કોર છે. અગાઉ ભારતે ૨૦૧૩ની ૬ જૂને સાઉથ આફ્રિકા સામે ૭ વિકેટે ૩૩૧ રન કર્યા હતા.
૩૧૯ રનનો સ્કોર ચૅમ્પિયન્સ ટ્રોફીમાં પાકિસ્તાન સામે કોઈ પણ ટીમે કરેલો સર્વોચ્ચ સ્કોર છે.
ભારતના પ્રથમ ચાર બૅટ્સમૅને ૫૦ કરતાં વધુ રન કર્યા હતા જેમાં રોહિત શર્મા (૯૧), શિખર ધવન (૬૮), વિરાટ કોહલી (૮૧ નૉટઆઉટ) અને યુવરાજ સિંહની (૫૩) ઇનિંગ્સનો સમાવેશ થાય છે. ભારતે ચૅમ્પિયન્સ ટ્રોફીમાં આવી સિદ્ધિ પ્રથમ વખત મેળવી છે.
યુવરાજ સિંહે ૨૯ બૉલમાં હાફ-સેન્ચુરી ફટકારી છે જે ભારતીય બૅટ્સમૅને ચૅમ્પિયન્સ ટ્રોફીમાં ફટકારેલી સૌથી ઝડપી ઇનિંગ્સ છે.
ભારતે ટાઇટલના પ્રબળ દાવેદારની જેમ પ્રદર્શન કર્યું : શાહિદ આફ્રિદી
ચૅમ્પિયન્સ ટ્રોફીની પોતાની પહેલી જ મૅચમાં ભારત સામે પાકિસ્તાન હારી ગયું, જેનાથી નિરાશ શાહિદ આફ્રિદીએ કહ્યું હતું કે ‘ડિફેન્ડિંગ ચૅમ્પિયન ટીમ પહેલી મૅચમાં ટાઇટલના પ્રબળ દાવેદારની જેમ રમ્યું. આ મૅચમાં કોઈ રોમાંચ નહોતો, કારણ કે પાકિસ્તાનનું પ્રદર્શન ઘણું નિરાશાજનક હતું. પાકિસ્તાની સમર્થક હોવાને કારણે મને આ જોઈને ઘણું દુખ થયું, પરંતુ ભારતે ફરી એક વાર પોતાનો દબદબો સાબિત કર્યો.’
આફ્રિદીએ પાકિસ્તાની કૅપ્ટન સરફરાઝ અહમદની રણનીતિની ટીકા કરતાં કહ્યું હતું કે ‘તે ટૉસ જીત્યો હતો. વરસાદની સ્થિતિમાં પાછળથી બૅટિંગ કરનારને લાભ થાય છે, પરંતુ રણનીતિ એટલી ખરાબ હતી  અને ખરાબ ફીલ્ડિંગને કારણે ટીમ લાભ ન ઉઠાવી શકી.’
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.